مسیح علی‌نژاد

معصومه علی‌نژاد قمی (بزائه‌ی ۲۰ شهریور ۱۳۵۵،‌ بابل)، معروف به مسیح علی‌نژاد اتا مازرونی و فیمینیست روزنومه‌نویس، نویسنده و فعال هسته که ایران جه بورده و آمریکای ونگ (VOA) دله کار کنده.

 بیوگرافی 
وه سال ۱۳۸۰ جه روزنامهٔ همبستگی دله خـَوِرنگاری کارده و بعد از اون ایلنا وسّه کار هاکرده. ونه مقالات شرق، بهار، هم‌میهن و اعتماد ملی دله هم تنک بَینه.

علی‌نژاد مـِیلس‌ئون شیش و هفتم دله پارلمونی خورنگار بی‌یه و سال ۲۰۰۵ ده میلیونی عیدی‌ئون ِافشاکَری وسّه اخراج بیّه و بعضی نماینده‌ئون وه ره نخاش-نخاش فحش هدانه. این ماجرا ره فایننشیال تایمز دله نشر هدانه.FT.com / UK - Thorn in the side of Iran's conservative Majlis

وه محمود احمدی‌نژاد گادِر ونه نقد ره روزنومه دله بنویشته که «آواز دلفین‌ها» نوم داشته. این بنویشته ره هیئت نظارت گیر هدائه و باعث بیّه که مهدی کروبی (مدیر مسئول) شخصاً عذرخائی هاکنه. مجله تایم ونه خَوِری اتا مقاله بنوم «’مسیح‘ در برابر احمدی‌نژاد» بنویشته.TIME

وه تابستون ۱۳۸۸ سعی داشته باراک اوباما جه مصاحبه هاکنه ولی موفق نیّه. وه اونجه جه علیه حکومت چنتا جا گپ بزو. ۲۹ اوت ۲۰۰۹ ووآ (آمریکا ونگ) جه مصاحبه هاکرده.

مسیح علی‌نژاد اردیبهشت ۱۳۹۳ اتا صفحه بنوم «آزادی یواشکی» ره شه فیس‌بوک دله بساته تا ایرانی زنان شه جه مَله-مِلا دله سِلاب‌به‌سر عکس بَیرن و بی‌یلن. این صفحه بیش از ۱ میلیون فالور پدا هاکردهhttps://www.facebook.com/StealthyFreedom و خله واکنشون ره همراه داشته. کاظم صدیقی، امام جمعه موقت تهران  اتا از اولین کسایی بی‌یه که ونه علیه گپ بزوئه.

وه چن وقت بعد اتا کمپین دیگه ره شروع هاکرده و «اسپه چارشمبه‌ئون» (چهارشنبه‌های سفید) دله زنان جه بخاسته که چارشمبه روزها شه سر اسپه چارقد بی‌یلن. بعد چن وقت ات سری زنان گت-گتِ شهرون دله اسپه چارقد ره شه سر جه خیابون دله گیتنه و اینتی بیّه که انقلاب کیجائون (دختران انقلاب) ِداستان پیش بمو.

اتا صدا-سیمایِ مجری وه ره تهمت بزو که وه مول‌زنا هسته و جندگی کانده. اتا وکیل این تهمت وسّه دادگاه ره شاکی بیّه ولی دادگاهون ونه کار ره په‌گیری نکاردنه. 

سال ۹۹ ونه برار، علی، ره چون ونجه اعلان برائت نکارده و ناته ونجه بد دارنه، دستگیر و زندونی هاکردنه.

 گلکی گپ بزوئن 
مسیح علی‌نژاد بابلی هسته. وه مازرونی زوون جه تسلط دارنه و مصاحبه‌ئونی مازرونی زوون جه دارنه که ات-دِ تا شون خله معروف بَینه.سان‌کلود:  مصاحبه یک دانشجوی شمالی با مسیح علی نژاد با گویش مازنی  وه مازرونی جه خونش‌کری (=خوانندگی) هم تونده هاکنهشمال‌گردی و حتی اتا مراسم، نیویورک دله، مازرونی سما هاکرده. ایرانیان انگلستان: رقص مازندرانی مسیح علی‌نژاد در نیویورک

 کتابون 
 تحصن: مِیلِس و رد صلاحیتون خَوِری
 تاج خار: مِیلِس هفتم خوری
 من آزاد هستم،چاپ ۱۳۸۷ پیش‌فروش کتاب
 قرار سبز، رمان

 وابسته جستارون 
 فمینیسم
 شیرین عبادی

 منابع 

 بریم بگردستن 
 صفحه اینستاگرام مسیح علی‌نژاد
 وبلاگ مسیح علی‌نژاد
 صفحه رسمی مسیح علی‌نژاد در فیس‌بوک
 کانال یوتیوب مسیح علی‌نژاد

رج:زننه آدمون
رج:بابل گت آدمون
رج:ایران حقوق بشر مدعی‌ئون
رج:مازرونی روزنومه‌نویسون